OzLabs/hebrew-wiki-articles huggingface dataset:
הסופר קאפ הרוסי בכדורגל נשים

הסופר קאפ הרוסי בכדורגל נשים (ברוסית: Суперкубок России по футболу среди женщин) הוא גביע שמשוחק בתחילת כל עונה בין אלופת רוסיה מהעונה האחרונה לזוכה גביע רוסיה של העונה האחרונה. רשמית נקרא הטורניר על פי הספונסר, "ליגה סטאבוק הסופר קאפ הרוסי בכדורגל נשים" (Лига Ставок - Суперкубок России по футболу среди женских команд).

אם האלופה ומחזיקת הגביע הן אותה קבוצה, אז הפיינליסטית של הגביע תשחק נגד האלופה במשחק הסופר קאפ. הגביע מאורגן על ידי התאחדות הכדורגל הרוסית ומורכב ממשחק אחד. הגביע ישוחק לראשונה במרץ 2021<ref></ref><ref></ref>.

== המשחקים ==

{| class="wikitable" style="text-align: center;"
|-
!תאריך
!מארחת
!תוצאה
!אורחת
!אצטדיון
!עיר
!צופים
!הערות/סימוכין
|-
|8 במרץ 2021
|bgcolor="gold"|לוקומוטיב מוסקבה<br><small>מחזיקת גביע רוסיה 2020</small><small><br>
|0:1
|צסק"א מוסקבה<br><small>אלופת רוסיה 2020</small><small><br>
|אצטדיון ניז'ני נובגורוד
|ניז'ני נובגורוד
|500
|
|-
|18 ביוני 2022
|bgcolor="gold"|לוקומוטיב מוסקבה<br><small>אלופת רוסיה 2021</small><small><br>
|1:2
|צסק"א מוסקבה<br><small>מחזיקת גביע רוסיה 2021</small><small><br>
|לוז’ניקי
|מוסקבה
|1,500
|אנסטסיה פוסטובוייטובה שימשה כשופטת המשחק.
|-
|17 ביוני 2023
|bgcolor="gold"|זניט סנקט פטרבורג<br><small>אלופת רוסיה 2022</small><small><br>
|1:1 (4:5 בפנדלים)
|צסק"א מוסקבה<br><small>מחזיקת גביע רוסיה 2022</small><small><br>
|VEB ארנה
|מוסקבה
|
|
|-
|8 ביוני 2024
|bgcolor="gold"|צסק"א מוסקבה<br><small>מחזיקת גביע רוסיה 2023</small><small><br>
|0:1
| זניט סנקט פטרבורג<br><small>אלופת רוסיה 2023</small><small><br>
| גזפרום ארנה
| סנקט פטרבורג
| 15,063
|
|-
|}
===זכיות והופעות במשחק לפי קבוצה===
{| class="wikitable" align="center"
|-
!| קבוצה
!| זכיות
!| שנה
!| השתתפות
!| שנה
|- bgcolor="#EFEFEF"
| לוקומוטיב מוסקבה
| 2
| 2021, 2022
| 
| 
|-
| צסק"א מוסקבה
| 1
| 2024
| 3
| 2021, 2022, 2023
|- bgcolor="#EFEFEF"
| זניט סנקט פטרבורג
| 1
| 2023
| 1
| 2024
|-
|}

===מלכות השערים===
{| class="wikitable" style="text-align:center"
|-
!שערים
!שחקן
!שנים
!קבוצה
|-
!1
|align="right"| מרינה פיודורובה
|align="right"|2021, 2022 (2)
|align="right"|לוקומוטיב
|-
|}

==ראו גם==
*הסופר קאפ הרוסי בכדורגל

== הערות שוליים ==

קטגוריה:הסופר קאפ הרוסי
דנה אבריש

דנה אבריש היא מעצבת פנים ישראלית, אמנית רב-תחומית, אוצרת, חוקרת ומרצה.

==ביוגרפיה==
אבריש גדלה בחולון, בנעוריה שיחקה ושרה בלהקת ״סברס״, להקת הנוער הייצוגית של חולון. בשנת 1993 השתתפה בתחרות מלכת היופי וזכתה בתואר נערת היופי-עשרה, בעקבות כך ייצגה את ישראל בתחרות מיס אירופה.

ב-1995 שימשה כעוזרת המנחה בשעשועון הטלוויזיה "יותר מזל משכל" ששודר בערוץ 2. ב-1996 הופיעה בקליף לשיר "Humana" של הזמרת לארה פביאן. ב-1998 שיחקה את תפקיד שירה באופרת הסבון רמת אביב גימל. ב-2002 הופיעה בקמפיין לעיתונות לקידום שיטת הרזייה.

למדה ציור ופיסול במכון אבני ועיצוב ואדריכלות פנים במכללה למנהל. כמעצבת פנים לקחה חלק בתוכנית הטלוויזיה "עבודת בית". בהמשך למדה לתואר שני בדיפלומטיה ויחסים בינלאומיים באוניברסיטת תל אביב, ובשנת 2020 החלה לימוד דוקטורט באוניברסיטת בר-אילן. 

היא שימשה ככתבת רכב בעיתון TheMarker, כתבת עיצוב בעיתון הארץ, בנוסף הייתה כתבת עיצוב בעיתון האיטלקי "קאזה ווג". כמו כן כתבה והפיקה למספר פרויקטים בטלוויזיה הישראלית והטלוויזיה הצרפתית.

==קישורים חיצוניים==

* [https://rafiagiv.co.il/he/כל-המיוצגים/דנה-אבריש דנה אבריש] בסוכנות רפי עגיב
* 

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס אירופה
קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:בוגרות מכון אבני
קטגוריה:בוגרי מכון אבני
קטגוריה:מעצבי פנים ישראלים
קטגוריה:מעצבות פנים ישראליות
קטגוריה:סגל TheMarker
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
שימו לב אל הנשמה

שימו לב אל (או: על) הנשמה הוא פיוט עברי מאת רבי שמעיה קוסון, שכנראה חי במאה ה-16 באזור צפון אפריקה. תוכן הפיוט הוא שעל האדם להזדרז בעבודת ה', על ידי כך שיסב את תשומת לבו לקיומה של הנשמה ולצרכיה (עורו נא, ושינה אל תאהבו).

==תוכן ומבנה הפיוט==
מחבר הפיוט מעורר את האדם להתבונן בכך שהנשמה המחיה אותו היא ממקור אלוהי עליון, שירדה לעולם הזה לתפקיד מסוים. ומשכך - יש להקפיד על "מילוי צרכיה" כיאה למהותה, ולמלא את ייעודה בירידתה לעולם. הוא עומד על כך שבכל לילה נשמת האדם עולה לעולם העליון להיות נידונה על מעשיה ביום החולף ולפיכך על האדם לשים לב איך היא תתגלה - אם כ"שפחה נחרפת" מלוכלכת בעוונות, או כ"כלה מקושטת" מעוטרת במצוות.

הוא רומז גם לגאולה שתבא לעתיד לבא - באמרו שמי ש"יחיה העניה" - כלומר: ימלא את צורכי נשמתו כראוי, "יזכה לאור הבוקר" - הרומז לגאולה. הפיוט מסתיים בייחול לביאת הגאולה במהרה - "נזכה ובשנה הזאת בשמחות תחת רגזות בוקר תשמע קולי".

בשיר הרמזים רבים. שם המחבר רמוז באקרוסטיכון. חלק מהבתים (המסתיימים כולם במילה "בוקר") מסתיימים בציטוט מפסוקים המותאמים לבית, כגון "בוקר תשמע קולי בוקר" ו"ויהי ערב ויהי בוקר".

הפזמון הוא "אוֹדֶה לָאֵל לֵבָב חוֹקֵר בְּרָן-יַחַד כּוֹכְבֵי בֹקֶר".

==השימוש בפיוט==
הפיוט זכה ללחנים ולביצועים רבים, מסורתיים וחדשים. בין היתר הוא מושר בכמה קהילות חסידיות וכן אצל יהודי ארצות האסלאם כחלק משירת הבקשות.

השיר קורא ליקיצה, ובהתאם לכך מושר בקהילות אחדות בשעת תיקון חצות, ולעיתים לפני תפילת שחרית.

הלחן של חסידי ויז'ניץ לניגון (המושר בסיום הטיש לפנות בוקר) הושר בתנועות הנוער הציוניות ובקיבוצים עם המילים "בוקר בא לעבודה".
==קישורים חיצוניים==

* 
* 
* יששכר יהודה קופילוביץ, [https://tablet.otzar.org/#/book/172522/p/1/t/1/fs/0/start/0/end/0/c "שירת ישראל"]: ילקוט פירושים וביאורים על הפיוט 'אודה לא-ל לבב חוקר', ירושלים תשע"ג, באתר אוצר החכמה
* [https://meyda.education.gov.il/files/Hemed/gan/madrech%20piuot.pdf?&~nfopt(fileDistorted=7972937466112255) שימו לב על הנשמה], עמוד 23, באתר משרד החינוך

==הערות שוליים==

קטגוריה:שירת הבקשות
קטגוריה:פיוטים מרוקאיים
קטגוריה:יצירות עם אקרוסטיכון
קטגוריה:נשמה
קטגוריה:זמירות ופיוטים לשבת
קטגוריה:פיוטים
יחסי וייטנאם–מונגוליה

שגרירות וייטנאם באולן בטור
יחסי וייטנאם–מונגוליה הם היחסים בין הרפובליקה הסוציאליסטית של וייטנאם למונגוליה. לווייטנאם יש שגרירות באולן בטור.

==הסכמים==
שתי המדינות כוננו קשרים דיפלומטיים ב-1954. אף על פי שמונגוליה לא התערבה באופן ישיר במלחמת וייטנאם, היא הביעה תמיכה אידאולוגית בצפון וייטנאם, וסיפקה לווייטנאם יותר מ-100,000 סוסים, פרות וכבשים. מנהיג צפון וייטנאם הו צ'י מין ביקר במונגוליה והביע את הערכתו על תמיכתה של מונגוליה בזמן המלחמה. מנהיג מונגוליה יומג'אגין טסדנבאל ביקר בהאנוי בהמשך אותה שנה. מאוחר יותר, שתי המדינות חתמו על הסכם לשת"פ כלכלי ותרבותי, ושנה אחר כך החל סחר דו צדדי. המדינות חתמו על הסכם ידידות ושיתוף פעולה ב-1961, חידשו אותו ב-1979, וחתמו על חוזה חדש ב-1995.

התקיימו 13 פגישות של הוועדה הבין ממשלתית וייטנאם - מונגוליה בנושא שיתוף פעולה בתחום המסחר והכלכלה. בשנת 2004 באולן בטור המדינות חתמו על הסכם בנוגע לתחבורת רכבת ושיתוף פעולה מדעי וטכנולוגי. הסכמים אחרים כיסו תחומים כמו הגנת הצומח, מכס, בריאות וחינוך.

==ביקורים רמי דרג==
===מווייטנאם למונגוליה===
* נשיא וייטנאם הו צ'י מין ביקר במונגוליה בשנת 1955.
* נשיא וייטנאם טראן דוק לואונג ביקר במונגוליה בשנת 2004.

===ממונגוליה לווייטנאם===
* נשיא מונגוליה פונסלמג'ין אוצ'ירבאט ביקר בווייטנאם בשנת 1994.
* נשיא מונגוליה נמברין אנחבאיאר ביקר בווייטנאם בשנת 2002.
* נשיא מונגוליה נצגין באגאבנדי ביקר בווייטנאם בשנת 2005.

==שיתופי פעולה נוספים==
קרן כריסטינה הובל לילדים היא ארגון צדקה המממן טיפול רפואי בילדי רחוב בשתי המדינות.

==קישורים חיצוניים==

==הערות שוליים==
זהב שחור (אלבום)

זהב שחור הוא אלבום הסולו הרביעי של הראפר אורטגה. האלבום יצא לאור ב-11 בדצמבר 2020 דרך קמע.

האלבום כולל 11 רצועות שהופקו על ידי גוגי, שלומי אלימך, דור יהב, אמיר שדה ובן מאור, כהן, GUMMY BEATS ו-THE CRATEZ.

באלבום מתארחים טונה, צגאי בוי, כהן, שירה גבריאלוב, עמית שגיא ואופירי. את השיר "יהלום" בו מתארח צגאי בוי, הלחינו אורטגה וצגאי בוי בשיתוף הבסיסט, המלחין והמפיק המוזיקלי דני שניידרמן. בעיבוד לשיר היו שותפים שניידרמן, אמיר שדה ובן מאור.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי אורטגה
קטגוריה:אלבומים בעברית
קטגוריה:אלבומי היפ הופ ישראליים
אנה קומורובסקה

אנה קומורובסקה (בפולנית: Anna Komorowska; נולדה ב-11 במאי 1953) היא רעייתו של נשיא פולין ברוניסלב קומורובסקי.

==ביוגרפיה==
קומורובסקה נולדה בוורשה, שני הוריה עבדו במשרד לביטחון הפנים של פולין הקומוניסטית של אחרי מלחמת העולם השנייה, סביה מצד אמה נהרגו בשואה. היא למדה פילולוגיה באוניברסיטת ורשה.

היא עבדה כמורה ללטינית בבית ספר תיכון, ב-1970 היא פגשה את ברוניסלב קומורובסקי, ב-1977 הם התחתנו ונולדו להם חמישה ילדים. לאחר שהחל הממשל הצבאי בפולין נכלא בעלה, ב-1981 למחנה המעצר שלו ובכך הייתה לאחת הנשים הראשונות שעשו זאת. אחרי נפילת המשטר הקומוניסטי בפולין עבדה מספר שנים בחברת ביטוח.

ב-2010 נבחר בעלה לנשיא פולין והיא החלה לשמש כגברת הראשונה של המדינה, היא קיבלה עיטור מטעם ממשלות שוודיה ומונקו.

==קישורים חיצוניים==

* 

 

קטגוריה:הגברות הראשונות של פולין
קטגוריה:פילולוגיות
קטגוריה:מורים ללטינית
קטגוריה:בוגרות אוניברסיטת ורשה
קטגוריה:בוגרי אוניברסיטת ורשה
קטגוריה:מקבלי עיטור מסדר ההצטיינות של הרפובליקה של פולין
קטגוריה:מקבלי עיטור מסדר ההצטיינות של הרפובליקה של איטליה
קטגוריה:ילידות 1953
קטגוריה:פולנים שנולדו ב-1953
Want Me Back

Want Me Back (בעברית: רוצה את עצמי בחזרה) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, Heart Theory.<ref name=":5"></ref><ref name=":6"></ref> השיר יצא לאור ב-26 ביוני 2020, על ידי חברת התקליטים סטוני קריק, כסינגל השני מתוך האלבום.<ref name=":5" /><ref name=":6" />

השיר הגיע למקום הראשון במצעד שירי הקאנטרי.<ref name=":7"></ref>

== משמעות ==
הקונספט של האלבום, עוקב אחרי תורת הלב, תוך שאותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה.<ref name=":1"></ref> השיר נכלל בשלב השלישי, בו מתחילה תחושת הכעס. כעס הוא רגש משני, תגובה נפשית וגופנית לעצב, פחד או תסכול. כעס מופיע לעיתים קרובות יחד עם תחושות של כאב וסבל, ועם חוויות של פגיעה, איום או סכנה.

מכאן, ניתן לראות כי לאחר שאל חיה בהכחשה (השלב השני), היא נכנסת לשלב הכעס, שעשוי לעורר אצלה את הכמיהה לקיים פעולה תוקפנית וחשיבה שיפוטית.<ref name=":0"></ref>

== הצלחה ==
השיר זכה להצלחה רבה בקנדה, כאשר הגיע למקום הראשון במצעד שירי הקאנטרי של המדינה, והיה לאחד מלהיטי הקאנטרי הגדולים ביותר במצעד באותה השנה בה יצא.<ref name=":7" /> במצעד הקאנטרי איירפליי של בילבורד זכה להצלחה פחותה כאשר הגיע למקום ה-56 בלבד.<ref name=":2"></ref> במצעד שירי הקאנטרי הגיע למקום ה-36.<ref name=":6" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 ביוני 2020
|הזרמת מוזיקה • הורדה דיגיטלית
|סטוני קריק
|style="text-align:center;"|<ref name=":5" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי לינדזי אל
קטגוריה:שירים באנגלית
קטגוריה:שירים שנכתבו על ידי לינדזי אל
קטגוריה:שירים שהופקו על ידי דן האף
קטגוריה:שירים על רגשות
Sleep at Night

Sleep at Night (בעברית: לישון בלילה) הוא סינגל שהוקלט על ידי להקת בנות הקאנטרי האמריקאית הצ'יקס, מתוך אלבום האולפן השמיני שלה, Gaslighter.<ref name=":0"></ref> השיר יצא לאור ב-17 ביולי 2020, על ידי חברת התקליטים קולומביה רקורדס, כסינגל הרביעי והאחרון מתוך האלבום.<ref name=":0" />

השיר הגיע למקום השמיני במצעד שירי הקאנטרי הדיגיטליים.<ref></ref>

== רקע וכתיבה ==
השיר נכתב על ידי נטלי מיינס, אמילי רוביסון, מרטי מגווייר וג'ק אנטונוף והופק על ידי הצ'יקס ואנטונוף גם כן.<ref name=":1"></ref> על מנת לעזור בקידום של Gaslighter, העלתה הלהקה את המילים של השיר לעמוד הטוויטר הרשמי שלה, באמצעות כמה תמונות שאוגדו לציוץ אחד.<ref name=":1" /> כמו כן, הוא יצא ביום בו יצא האלבום עצמו.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם בשידור חי בערוץ היוטיוב הרשמי של הצ'יקס ב-17 ביולי 2020, ביום צאתו כסינגל.<ref name=":2"></ref> בתחילת הקליפ, ניתן לראות שלט חוצות המואר על ידי שתי מנורות. בהמשך, ניתן לראות את שלוש חברות הלהקה, כשמכונית נמצאת מאחוריהן. הקליפ צולם בצבעים קודרים וכהים.<ref name=":2" />

נכון למרץ 2021, מונה הצפיות של הקליפ עומד על למעלה מ-1.9 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|17 ביולי 2020
|הזרמת מוזיקה • הורדה דיגיטלית
|קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי הצ'יקס
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שהופקו על ידי ג'ק אנטונוף
קטגוריה:שירים על לילות
קטגוריה:שירים על שינה
קטגוריה:סינגלים בהוצאת קולומביה רקורדס
אלייז'ה תומאס

אלייז'ה תומאס (באנגלית: Elijah Thomas; נולד ב-10 באוקטובר 1996) הוא כדורסלן אמריקאי, המשחק בעמדת הפאוור פורוורד בבני הרצליה.

==קריירת תיכונים ומכללות==
תומאס נולד באזור הדרומי שבדאלאס ואף למד עם ג'ורדן מיקי בבית הספר היסודי. כשדאיון סנדרס פתח את האקדמיה של פריים פרפ, תומאס ומיקי החליטו להצטרף. לפני עונתו השלישית, עבר תומאס לבית הספר התיכון לנקסטר שבלנקסטר. במשחק האחרון של העונה הסדירה, קלע תומאס 39 נקודות והוריד 20 ריבאונדים כשהתיכון שלו הביס את בית הספר התיכון מקארתור בתוצאה 66–87. בתום העונה זכה תומאס בתואר השחקן המצטיין. בשנתו האחרונה, הוא עזר לתיכון לזכות באליפות, כשהוא מעמיד ממוצעים של 26 נקודות ו-14 ריבאונדים למשחק. בדירוגים הוא נבחר לשחק 29 בטיבו על פי ESPN אשר מגיע למכללות, והוא בחר להגיע לאוניברסיטת טקסס A&M, אשר הייתה המכללה הראשונה שהציעה לו מלגה.

בשנתו הראשונה, העמיד תומאס ממוצעים של 3.8 נקודות ו-2.5 ריבאונדים למשחק, אך בעקבות יכולת טובה של שותפו למכללה, טיילר דייוויס, דקותיו ירדו. ב-6 בינואר 2016, עבר תומאס לאוניברסיטת קלמסון. בשנתו השנייה במכללות, העמיד ממוצעים של 7.5 נקודות ו-4.2 ריבאונדים בממוצע למשחק. ב-24 בנובמבר 2017 קלע תומאס שיאי קריירה במכללות של נקודות כשקלע 26 נקודות ושל ריבאונדים כשהוריד 16 ריבאונדים במהלך הניצחון 77–84 על אוניברסיטת דרום טקסס. בעונתו השלישית העמיד תומאס ממוצעים של 10.7 נקודות, 8.1 ריבאונדים ו-2.3 חסימות למשחק, יחד עם 56 אחוז מהשדה. בתום העונה נבחר תומאס לחמישיית ההגנה של הליגה. תומאס רשם 9 פעמים דאבל דאבל ועזר למכללתו להגיע לטורניר אליפות המכללות לראשונה מאז 1997. בשנתו האחרונה, העמיד תומאס ממוצעים של 13 נקודות, 7.8 ריבאונדים ו-2.2 חסימות למשחק. הוא נבחר בפעם השנייה ברציפות לחמישיית ההגנה של הליגה. תומאס היה השחקן השביעי במכללתו שבמהלך שהותו במכללה קלע 900 נקודות, הוריד 600 ריבאונדים ובנוסף חסם 150 פעמים.

==קריירה מקצועית==
בשנת 2019, לאחר שלא נבחר בדראפט ה-NBA, הצטרף תומאס לשארלוט הורנטס במסגרת ליגת הקיץ של ה-NBA אך הוא לא הצליח להשיג חוזה.

ב-18 ביולי 2019, חתם תומאס על חוזהו המקצועי הראשון כשחתם בוונג'ו DB פרומי מקוריאה הדרומית, אך יותר מאוחר הוא שוחרר ללא ששיחק משחק אחד בקבוצה. ב-12 בינואר 2020, חתם תומאס בלאריסה מליגת העל היוונית. בחמישה משחקים הוא העמיד ממוצעים של 6.4 נקודות ו-4.2 ריבאונדים למשחק.

ב-2 בינואר 2021, הוא חתם בקייב באסקט מהסופרליגה האוקראינית.

ב-22 בינואר 2021, הוא חתם בבני הרצליה מהליגה הישראלית.

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טקסס A&M
קטגוריה:כדורסלני אוניברסיטת קלמסון
קטגוריה:כדורסלני בני הרצליה
קטגוריה:אמריקאים שנולדו ב-1996
מפרץ פלאנדרז

מפת [[מצר ז'רלאש. מפרץ פלאנדרז ממוקם ברביע השלישי משמאל, בשורה התחתונה של רביעי המפה]]
מפרץ פלאנדרז או מפרץ פלאנדרס או מפרץ פלנדריה (באנגלית: Flandres Bay) הוא מפרץ גדול, באזור חוף דנקו של ארץ גרהאם, שבאנטארקטיקה.

המפרץ ממוקם בין כף רנאר וכף וילמס.

== היסטוריה ==
=== גילוי ומיפוי המפרץ ===

המפרץ התגלה בשנת 1898, על ידי המשלחת האנטארקטית הבלגית, אשר חקרה את אנטארקטיקה בפיקודו של אדריאן דה ז'רלאש.

המפרץ מופה לראשונה, באופן גס, ב-10 בפברואר - 11 בפברואר 1898, על ידי המשלחת האנטארקטית הבלגית.

המפרץ מופה באופן מדויק לראשונה בפברואר 1904 על ידי משלחת החקר הצרפתית השלישית לאנטארקטיקה (שחקרה את אנטארקטיקה בין השנים 1903–1905).

המפרץ מופה בשנית על ידי משלחת החקר הצרפתית הרביעית לאנטארקטיקה (שחקרה את אנטארקטיקה בין השנים 1908–1910).

המפרץ צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

=== מקור השם ===

ז'רלאש נתן למפרץ את שמו.

המפרץ נקרא על שם אזור פלנדריה ההיסטורי (אשר היה גדול ממחוז פלנדריה המצוי בבלגיה). באנגלית "פנדריה" נקראת "פלאנדרז".

== לקריאה נוספת ==

<div class="mw-content-ltr">• Maria Vernet, M. Cape, E. Domack, G. Akie, E. Pettit, J. Wellner, B. Huber, A. Leventer, C.R. Smith, L. Grange, [https://www.waisworkshop.org/sites/waisworkshop.org/files/files/agendas/2013/presentations/session6/Vernet.pdf Differential melting of western Antarctic Peninsula glaciers by modified upper circumpolar deep water along a latitudinal gradient LARISSA Ecoystems: biology at land‐ice‐ocean boundary]</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA165&lpg=PA165&dq=%22Flandres+Bay%22&source=bl&ots=6UMiNyKd8N&sig=ACfU3U2JTxbVKwpJq_D4REFfzr9CztUvpw&hl=en&sa=X&ved=2ahUKEwjJ6an3_ZTvAhViXhUIHQJpBS8Q6AEwBHoECAUQAw#v=onepage&q=%22Flandres%20Bay%22&f=false Sailing Directions for Antarctica: Includes Islands South of Latitude 60°], P 165</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA355&lpg=PA355&dq=%22Flandres+Bay%22&source=bl&ots=qcPGynP9xe&sig=ACfU3U2N8SJSBlcpaqP5sPcFlUpYwDB_Eg&hl=en&sa=X&ved=2ahUKEwjJ6an3_ZTvAhViXhUIHQJpBS8Q6AEwB3oECAkQAw#v=onepage&q=%22Flandres%20Bay%22&f=false Sailing Directions (planning Guide) and (enroute) for Antarctica], P 355</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:4990 מפרץ פלאנדרז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108828 מפרץ פלאנדרז] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4678&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ פלאנדרז] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=22827 מפרץ פלאנדרז] באתר marineregions

== הערות שוליים ==

פלאנדרז
פלאנדרז
ג'וש ניבו

ג'ושוע "ג'וש" ניבו (באנגלית: Joshua "Josh" Nebo; נולד ב-17 ביולי 1997) הוא כדורסלן אמריקאי-סלובני המשחק בעמדת הפאוור פורוורד באולימפיה מילאנו.

==קריירת תיכונים ומכללות==
ניבו בשנת [[2019 במדי אוניברסיטת טקסס A&M]]
בתחילת דרכו ניבו שיחק פוטבול, ועבר לכדורסל רק בחטיבת הביניים. הוא למד בבית הספר התיכון סיפרס לייקס ושיחק בקבוצת הכדורסל שלו עם דיארון פוקס. בשנתו האחרונה בתיכון הוא עזר לקבוצה להגיע לרבע גמר המדינה. בסוף העונה עבר ניבו לאוניברסיטת סנט פרנסיס.

ניבו גבה בכמעט שמונה סנטימטרים והעלה 22 קילוגרם ממשקלו בשנתיים הראשונות במכללה. בעונתו הראשונה הוא העמיד ממוצעים של 4.9 נקודות ו-5.1 ריבאונדים למשחק. ב-2 בפברואר 2017 קלע שיא קריירה של 24 נקודות ו-11 ריבאונדים הניצחון 78–61 על מכללת סנט פרנסיס ברוקלין. בשנתו השנייה העמיד ניבו ממוצעים של 12 נקודות ו-8.3 ריבאונדים למשחק, ונבחר לחמישייה השלישית ולשחקן ההגנה של כל האזור הצפון מזרחי לאחר שבמהלך העונה רשם 89 חסימות. בתום העונה עבר לאוניברסיטת טקסס A&M.

ב-12 בפברואר 2019 קלע ניבו שיא עונתי של 21 נקודות ו-7 ריבאונדים במהלך הניצחון 81–80 על אוניברסיטת אלבמה. בשנתו השלישית פתח ניבו פעמיים בחמישייה והעמיד ממוצעים של 8.1 נקודות ו-5.3 ריבאונדים למשחק. הוא החמיץ את רוב ההכנות לקראת עונתו האחרונה במכללות בעקבות קרע בשריר הירך. ב-22 בפברואר 2020 הוא קלע שיא עונתי של 21 נקודות הניצחון 87–75 על אוניברסיטת מיסיסיפי. בשנתו האחרונה העמיד ניבו ממוצעים של 12.5 נקודות ו-6.2 ריבאונדים למשחק.

==קריירה מקצועית==
ב-26 ביולי 2020, לאחר שלא נבחר בדראפט ה-NBA {{כ}}2020, חתם ניבו בהפועל אילת מליגת העל בכדורסל. הוא עזב את הקבוצה במהלך מבצע שומר החומות והקבוצה החתימה במקומו את דרק אוגביידה.

בעונה שלאחר מכן חתם ניבו בז'לגיריס קובנה מליגת העל הליטאית והיורוליג. במפעל היבשתי בעונה זו קלע ניבו 9 נקודות בממוצע למשחק והוריד בממוצע 6.2 ריבאונדים.

ב-1 ביולי 2022 הוחתם על ידי מכבי תל אביב לשנתיים. בעונתו הראשונה בקבוצה פתח ניבו בחמישיית הקבוצה ב-33 מתוך 39 משחקים בהם שיחק והיווה שחקן מרכזי בקבוצה שזכתה באליפות בעונת 2022/2023 בליגת העל בכדורסל.

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנט פרנסיס
קטגוריה:כדורסלני אוניברסיטת טקסס A&M
קטגוריה:כדורסלני הפועל אילת
קטגוריה:כדורסלני ז'לגיריס קובנה
קטגוריה:כדורסלני מכבי תל אביב
קטגוריה:טקסס: כדורסלנים
קטגוריה:אמריקאים שנולדו ב-1997
מפתח (הנדסה)

קורה נתמכת (עליונה) המתכופפת תחת עומס מפוזר באופן שווה (תחתון)]]
מִפְתָּח הוא המרחק בין שני סמכים לאלמנט מבני כלשהו, למשל קורה או גשר. המפתח יכול להיות סגור על ידי קורה מוצקה או על ידי עמוד. המפתח הוא גורם משמעותי במציאת חוזק וגודל חתך הקורה מכיוון שהוא קובע את מומנט הכפיפה והשקיעה המרבית לאורך הקורה. ניתן למצוא את מומנט הכפיפה המרבי <math>M_{max}</math> והשקיעה המרבית <math>\delta_{max}</math> בקורה התמוכה על שני סמכים בקצוותיה על ידי הצבה בנוסחאות:<ref name="gere"></ref>

: <math>M_{max} = \frac {q L^2} {8}</math>

: <math>\delta_{max} = \frac {5 M_{max} L^2} {48 E I} = \frac {5 q L^4} {384 E I}</math>

: כך ש:
: <math>q</math> = עומס מפוזר באופן אחיד על קורה
: <math>L</math> = אורך הקורה בין שני הסמכים (מפתח)
: <math>E</math> = מודול האלסטיות
: <math>I</math> = מומנט האינרציה של חתך הקורה

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלמנטים אדריכליים
קטגוריה:הנדסה אזרחית
The Wrong Place

"The Wrong Place" (בעברית: "המקום הלא נכון") הוא שיר שהוקלט על ידי הלהקה הבלגית הוברפוניק. השיר ייצג את בלגיה באירוויזיון 2021. השיר יצא לאור ב-4 במרץ 2021.

== רקע ==
ב-1 באוקטובר 2019, רשות השידור הבלגית הכריזה כי הוברפוניק נבחרו לייצג את בלגיה באירוויזיון 2020 עם השיר "Release Me". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-20 במרץ, רשות השידור הבלגית אישרה כי הוברפוניק ימשיכו וייצגו את בלגיה גם באירוויזיון 2021.

== באירוויזיון ==
ב-18 במאי 2021, ביצעה הלהקה את השיר בחצי הגמר של התחרות. בתום ההצבעות, הגיעה למקום התשיעי עם 117 נקודות. ב-22 במאי, בגמר התחרות, הגיעה הלהקה למקום ה-19 עם 74 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי בלגיה באירוויזיון
קטגוריה:שירים באנגלית
ארנון איתיאל

ארנון איתיאל (נולד ב-1969) הוא סופר, שדרן ובעל טור ישראלי. חתן פרס ספיר לספר ביכורים.

==ביוגרפיה==
איתיאל נולד בקיבוץ הדתי סעד בקרבת רצועת עזה. התחנך בחינוך דתי. התגייס לחטיבת גבעתי, בצבא הוריד את הכיפה והיה למפקד צוות.
איתיאל הוא בעל תואר ראשון בכלכלה, ותואר שני בביוכימיה ומדעי המוח מאוניברסיטת בר-אילן.
ב-2012 פתח בלוג, שם פרסם שירים וסיפורים קצרים. אחד מהסיפורים הקצרים הפך לספר.<ref></ref>

בכתיבתו והגותו מוטיבים תמטיים מהספרות הרוסית החדשה המתכתבים עם רעיונותיו של הסופר אלכסנדר דוגין.

בשנת 2020 זכה בפרס ספיר לספר הביכורים הטוב ביותר על ספרו "אפרת דמשק אפרת", רומן רחב יריעה המתרחש במזרח התיכון מוכה מלחמה אכזרית ומתמשכת. גיבור הספר, יחד עם חבורה של נערי פרא יוצאי היישוב אפרת, משוטטים באזורי המלחמה, מסתפחים כשכירי חרב לצבא, ומנצלים את כל ההזדמנויות הנפלאות והנוראיות שהמלחמה עשויה לזמן.

עובד כשדרן ב"גלי ישראל", בעל טור ב"ישראל היום" וגנן ומשמש כפאנליסט בחדשות 14.

ב-14 באוקטובר 2023, מספר ימים לאחר פרוץ מלחמת חרבות ברזל, פרסם פוסט בו הוא מכה על חטא, מודה כי ניצל את הפלטפורמה הטלוויזיונית כדי לשווק לציבור תודעה כוזבת, ומציין שבעקבות המלחמה, התפכח. בין השאר כתב שהיה "בורג במכונה שהביאה עלינו את האסון" וכי השתתף "בפרויקט שטני של עיוות האמת ושיווקה להמון". מספר שעות לאחר מכן מחק איתיאל את הפוסט והעלה פוסט חדש בו כתב דברים הפוכים לחלוטין: "התפכחתי, כן התפכחתי חזק ימינה. ערוץ 14 הוא אור גדול שזרח על עם ישראל".

==ספריו==
* אפרת דמשק אפרת, כנרת זמורה-ביתן דביר, 2018

==חיים אישיים==
נשוי לאפרת ואב לארבעה ילדים.

==קישורים חיצוניים==

* 
* 
* 
* [https://merhav.nli.org.il/primo-explore/search?query=creator,contains,איתיאל,%20ארנון,%201969-&vid=NLI&lang=iw_IL רשימת הפרסומים של ארנון איתיאל] בקטלוג הספרייה הלאומית
* 
* [http://arnonetl.blogspot.com הבלוג של ארנון איתיאל]
* [https://www.israelhayom.co.il/writer_articles?tid=147401 דף הכותב של ארנון איתיאל באתר ישראל היום]
* [https://mida.org.il/tag/%D7%90%D7%A8%D7%A0%D7%95%D7%9F-%D7%90%D7%99%D7%AA%D7%99%D7%90%D7%9C/ ארנון איתיאל ארכיון כתבות באתר מידה]

==הערות שוליים==

קטגוריה:סעד (קיבוץ): אישים
קטגוריה:סופרים ישראלים
קטגוריה:סופרים כותבי עברית
קטגוריה:בעלי טור ישראלים
קטגוריה:סגל ישראל היום
קטגוריה:סגל גלי ישראל
קטגוריה:שדרני רדיו ישראלים
קטגוריה:בוגרי אוניברסיטת בר-אילן
קטגוריה:בלוגרים ישראלים
קטגוריה:ישראלים שנולדו ב-1969
Amnesia

"Amnesia" (בעברית: "אמנזיה") הוא שיר שהוקלט על ידי הזמרת רומנייה רוקסן. השיר יצג את רומניה באירוויזיון 2021.

== רקע ==
ב-11 בפברואר 2020, רשות השידור הרומנית (TVR) הכריזה כי רוקסן נבחרה לייצג את רומניה באירוויזיון 2020 עם השיר "Alcohol You". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-31 במרץ 2021, רשות השידור הרומנית אישרה כי רוקסן תמשיך לייצג את רומניה גם באירוויזיון 2021.

== באירוויזיון ==
המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-17 בנובמבר 2020, הוכרז כי רומניה תופיע במחצית השנייה של חצי הגמר הראשון של התחרות.<ref name="Allocation draw"></ref> ב-18 במאי 2021, רוקסן ביצעה את השיר בחצי הגמר הראשון של התחרות וכשלה בניסיון להעפיל לגמר.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי רומניה באירוויזיון
קטגוריה:שירים באנגלית
קטגוריה:בלדות משנות ה-2020
קטגוריה:סינגלים בהוצאת וורנר מיוזיק גרופ
קרול מידלטון

קרול מידלטון (באנגלית: Carole Middleton, נולדה בשם קרול אליזבת גולדסמית ב-31 בינואר 1955) היא אשת עסקים בריטית, אמה של קתרין, נסיכת ויילס. קרול היא בתם של רונלד גולדסמית' ודורותי הריסון. ההורים של דורותי הריסון הם רוברט ואליזבת הריסון (שניהם יהודים), אחרוני הצאצאים של משפחת מאיירס (יהודים מסורתיים באנגליה של המאה ה -19).

==ביוגרפיה==
מידלטון נולדה בלונדון, בתם של רונאלד ודורותי גולדסמית', היא עזבה את בית הספר בגיל שש עשרה, היא עבדה כמזכירה ולאחר מכן בצוות הקרקע של בריטיש איירווייז, במהלך עבודתה בחברה התעופה הכירה את מייקל מידלטון שעבד אף הוא בחברה, ב-1980 הם נישאו ורכשו בית בכפר בברקשייר, נולדו להם שלושה ילדים: קתרין, פיפה וג'יימס. המשפחה עברה לירדן עקב עבודתו של מייקל ולאחר מכן חזרו לכפר בו התגוררו.

ב-1987 היא ובעלה הקימו את "Party Pieces", חברה המספקת ציוד למסיבות, ב-1989 עזב מייקל את עבודתו בחברה התעופה על מנת להצטרף אליה בעבודתה בחברה, עושר המשפחה נבע משילוב הצלחת החברה עם כסף שירשו מסבתו של מייקל.

ב-1995 הם רכשו אחוזה בבאקלברי, הם גם רכשו דירה בצ'לסי ששימשה את ילדיהם.

==קישורים חיצוניים==

קטגוריה:נשות עסקים בריטיות
קטגוריה:עובדי בריטיש איירווייז
קרול
קטגוריה:בריטיות שנולדו ב-1955
קטגוריה:בריטים שנולדו ב-1955
Winter Wonderland

Winter Wonderland (בעברית: ארץ הפלאות החורפית) הוא שיר שנכתב בשנת 1934 על ידי פליקס ברנרד וכותב המילים ריצ'רד ברנהרד סמית'. בשל הנושא העונתי שלו, הוא נחשב לעיתים קרובות כשיר חג מולד בחצי הכדור הצפוני. מאז הקלטתו המקורית של השיר על ידי ריצ'רד הימבר, הוא בוצע מחדש על ידי למעלה מ-200 אמנים שונים.

מילות השיר עוסקות ברומן של זוג בעונת החורף. גרסה מאוחרת יותר של השיר (שיצאה לאור בשנת 1947) כללה "מילים המתאימות לילדים". איש השלג שהוזכר בגשר השיר הוסב מכומר לליצן קרקס, וההבטחות שהזוג הבטיח בבית האחרון הוחלפו במילים על השתובבות. זמרים כמו ג'וני מאטיס חיברו בין שתי הגרסאות לשיר, והעניקו לו בית ופזמון נוסף.

== אמנים בולטים שביצעו את השיר ==
* מייקל בובלה <small>(Christmas)</small>
* טוני בנט
* ג'סי ג'יי <small>(This Christmas Day)</small>
* דוריס דיי
* סנופ דוג ואנה קנדריק <small>(פיץ' פרפקט 2)</small>
* ונסה הדג'נס
* אוליביה הולט <small>(Disney Channel Holiday Playlist)</small>
* פיית' היל <small>(Joy to the World)</small>
* קים ויילד <small>(Wilde Winter Songbook)</small>
* מייגן טריינור <small>(A Very Trainor Christmas)</small>
* ליאונה לואיס <small>(Christmas, with Love)</small>
* קיילי מינוג <small>(Kylie Christmas: Snow Queen Edition, Kylie Christmas)</small>
* אידינה מנזל <small>(Christmas: A Season of Love)</small>
* מרטינה מק'ברייד <small>(It's the Holiday Season)</small>
* גוון סטפאני <small>(You Make It Feel Like Christmas)</small>
* סלינה גומז & הסצנה <small>(All Wrapped Up Vol. 2)</small>
* סם פלדט
* טורי קלי <small>(A Tori Kelly Christmas)</small>
* ליונל ריצ'י
* אלביס פרסלי <small>(Blue Christmas)</small>

== קישורים חיצוניים ==

* 

קטגוריה:שירים באנגלית
קטגוריה:שירי אהבה
קטגוריה:שירי חג המולד
קטגוריה:שירים על נישואים
חורף
פאול ריטר (צייר)

פאול ריטר (בגרמנית: Paul Ritter; 4 במרץ 1829 – 27 בנובמבר 1907) היה צייר גרמני ותלמידו של קרל אלכסנדר היידלוף.

== ביוגרפיה ==
בגיל ארבע פאול ריטר התחרש בגלל מחלה. הוא למד בבית הספר לחירשים ואילמים בהנחיית מיכאל וולקל בנירנברג. הוא למד ציור וגרפיקה בבית הספר לאמנות שימושית בנירנברג ונסע לצרפת, איטליה, דנמרק ואוסטריה.

ריטר נודע במיוחד בזכות תמונות אדריכליות גדולות של נירנברג העתיקה עם דמויות היסטוריות על רקע האדריכלות שהוצגה באמינות היסטורית של העיר העתיקה. התמונות הידועות ביותר שלו באוסף נירנברג כוללות את "השוק בנירנברג וקבלת הפנים של גוסטב אדולף בשנת 1632", "כניסת הקיסרית לנירנברג בשנת 1424" ו"המגדל הלבן וסביבתו".

הוא עבד בצמוד לאחיו לורנץ ריטר (1832–1921) לאורך כל חייו. בשנת 1888 מונה פאול ריטר לפרופסור על ידי הנסיך יורש העצר לויטפולד מבוואריה. בעזרת אחיו לימד בבית הספר לאמנויות יישומיות בנירנברג.

פאול ריטר נחשב לצייר האדריכלי החשוב ביותר של ההיסטוריציזם הגרמני. במלאת 100 שנה למותו, הוא זכה לכבוד על ידי תצוגת אוסף הציורים והפסלים במוזיאוני העיר נירנברג בסתיו 2007 בתערוכה גדולה.

פאול ריטר נותר רווק ולא נולדו לו צאצאים.<ref>Ursula Kubach-Reutter (Hrsg.): Spätromantik im Industriezeitalter. Die Nürnberger Künstlerfamilie Ritter. Nürnberg 2007, S. 148.</ref> עם זאת, הוא שמר על קשר הדוק עם אחיו לורנץ וילדיו.

בשנת 1870 הקים פאול ריטר מועדון של חירשים בנירנברג, שם היה החבר הראשון בהנהלה. האגודה התקיימה עד לפירוקה בשנת 1879. בשנת 1907 הוא נבחר כחבר כבוד בחברה החירשים "פרסה" לעבודות יד ואומנות במינכן.

הוא נקבר ב-29 בנובמבר 1907 בנירנברג.

בנירנברג-אברהרדהוף נקרא על שמו מרכז לקויי שמיעה באזור פרנקוניה התיכונה.

== גלריה ==
<gallery mode="packed" heights="180">
File:Kaiser Matthias' entry to Nuremberg in 1612, by Paul Ritter, 1890, oil on canvas - Stadtmuseum Fembohaus - Nuremberg, Germany - DSC02086.jpg

File:Landscape with Distant Mountains by Paul Ritter, oil.jpg

File:Glaspalast 1888 116.jpg

File:Die Gartenlaube (1886) b 444.jpg
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1829
קטגוריה:גרמנים שנפטרו ב-1907
פיג'ו סוג 163

פיג'ו סוג 163 (בצרפתית: Peugeot Type 163) היא מכונית משפחתית מסוג טורפדו ("Torpedo car" ), שיוצרה במספר תצורות, מתוצרת יצרנית הרכב הצרפתית פיג'ו אשר יוצרה בין השנים 1919–1924.

==ממאפייני דגם "163"==
* יוצרו 11,925 יחידות.
* מערכת היגוי – מימין.
* מנוע קדמי – מנוע בנזין.
* מנוע הנעה אחורית.
* מצבר – מתח של 6 וולט.

==סדרות==
* "Type 163" – יוצר בין השנים 1919–1924
* "163 B" – יוצר בין השנים 1921–1922.
* "163 BR" – יוצר בשנת 1923.
* "163 BS" – מסוג "טורפדו ספורט", יוצר בין השנים 1922–1923.
* "163 BRS" – מסוג "טורפדו ספורט", יוצר בין השנים 1923–1924.

==גלריה==
<gallery mode="packed" heights="90">
קובץ:Peugeot Type 163 Torpedo 1921.jpg | "פיג'ו סוג 163", שנת 1921
קובץ:Peugeot Type 163 Arrière.jpg | "פיג'ו סוג 163"
קובץ:Old Peugeot in Guerlesquin.JPG | "פיג'ו סוג 163"
קובץ:Peugeot163chateaumeillant.jpg | "פיג'ו סוג 163"
קובץ:Peugeot at the Musée Automobile de Vendée pic2.JPG | "פיג'ו סוג 163"
קובץ:Peugeot at the Musée Automobile de Vendée pic3.JPG | "פיג'ו סוג 163"
קובץ:Peugeot at the Musée Automobile de Vendée pic1.JPG | "פיג'ו סוג 163"
</gallery>

==ראו גם==
* פיג'ו
* פיג'ו סוג 156

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1919
קטגוריה:מכוניות צרפתיות
163
ולדמר רוזלר

ולדמר רוזלר (בגרמנית: Waldemar Rösler; 21 באפריל 1882 – 14 בדצמבר 1916) היה צייר נוף גרמני, חבר הזצסיון הברלינאי.

== קורות חייו ==
ולדמר רוזלר נולד בשטריסן ליד דרזדן לאב צלם. בילדותו עברה המשפחה לקוניגסברג. בשנים 1896 עד 1904 הוא למד באקדמיה לאמנות קניגסברג, שם גם הכיר את אשתו לעתיד. מוריו היו מקס שמידט, אמיל ניידה ולודוויג דטמן, והפך לתלמיד בכיתת המאסטר שלהם.<ref>Helmut R. Leppien: Eine Künstlerfamilie – drei Generationen: Waldemar Rösler, Oda Hardt-Rösler, Walter Kröhnke, Louise Rösler, Anka Kröhnke. Hamburg 1988.</ref>

בשנת 1905 הציג את תערוכתו הראשונה בזצסיון הברלינאי. לאחר מכן שהה זמן ארוך יותר בגוט שילדק, בין אוסטרודה להוהנשטיין, מקום הולדתה של כלתו אודה הרדט, לה נישא בשנת 1906. בני הזוג התיישבו בגרוס-ליכטרפלדה ליד ברלין. בשנת 1907 אודה ילדה את התאומות לואיז ופריץ (שנהרגו בשנת 1943).

מקס ליברמן התוודע אליו בתערוכה ה-15 של הזצסיון הברלינאי ב-1908. מקס בקמן ותיאו פון ברוקהוזן הפכו לחברים שלו. בשנה שלאחר מכן הוא הפך לחבר בזצסיון. בשנת 1911, לאחר התפטרותו של מקס ליברמן, הוא נבחר לדירקטוריון של הזצסיון על פי הצעתו של בקמן.

לאחר פרוץ המלחמה העולמית הראשונה בשנת 1914 הוא גויס ונשלח לחזית המערבית בבלגיה וקודם לדרגת סגן בשנת 1915 ולחם בחזית. לאחר מכן הוא הוצב בממשל הכיבוש בבריסל.

בגלל מצבו הפיזי והנפשי הלקוי, הוא הועבר לאזור האימונים הצבאי במזרח פרוסיה בשנת 1916, שם התאבד ב־14 בדצמבר 1916. הוא נקבר ליד קברה של משפחת אשתו הרדט.

ולדמר רוזלר היה חבר באיגוד האמנים הגרמני.<ref></ref> עבודתו נחשבה "מנוונת" בתקופת הנאצים.

המוזיאון לאמנות ארנשופ הקדיש לרוזלר תערוכה מקיפה בשנת 2016/2017 תחת הכותרת "ולדמר רוזלר (1882–1916).

== גלריה ==
<gallery mode=packed heights=180>
File:Rosler-Coast.jpg
File:Rosler-Dramatic.jpg
File:Rosler-Suburban.jpg
File:Waldemar Rösler Landschaft bei Lichterfelde.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:חברי הזצסיון הברלינאי
קטגוריה:גרמנים שנולדו ב-1882
קטגוריה:גרמנים שנפטרו ב-1916
Technicolour

"Technicolour" (בעברית: "טכניקולור") הוא שיר שהוקלט על ידי הזמרת האוסטרלית מונטיין. השיר יצג את אוסטרליה באירוויזיון 2021.

== רקע ==
ב-8 בפברואר 2020, מונטיין זכתה בקדם האוסטרלי לאירוויזיון 2020 עם השיר "Don't Break Me". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-2 באפריל רשות השידור האוסטרלית אישרה כי מונטיין תמשיך לייצג את אוסטרליה גם באירוויזיון 2021. השיר יצא לאור ב-5 במרץ 2021.

== באירוויזיון ==
ב-18 במאי 2021, מונטיין ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-14 עם 28 נקודות. זו הייתה הפעם הראשונה בה אוסטרליה נכשלה בהעפלה לגמר.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי אוסטרליה באירוויזיון
קטגוריה:שירים באנגלית
היינריך פון רוסטיגה

היינריך פרנץ רוסטיגה (בגרמנית: Heinrich von Rustige; 12 באפריל 1810 – 15 בינואר 1900) היה צייר גרמני.<ref></ref>

== ביוגרפיה ועבודה ==
רוסטיגה היה תלמידו של וילהלם פרידריך שדו באקדמיה לאמנות בדיסלדורף, בה למד בשנת 1828. הוא השתתף בתערוכות שם משנת 1832. בשנת 1836 עבר לפרנקפורט ויצא לטיולי לימוד לוינה ולהונגריה, והמשיך לדרזדן, ברלין, צרפת ואנגליה.<ref>Johann Josef Scotti: Die Düsseldorfer Maler-Schule, oder auch Kunst-Akademie in den Jahren 1834, 1835 und 1836, und auch vorher und nachher. Schreiner, Düsseldorf 1837, S. 141 f., Nr. 135 </ref>

משנת 1845 לימד כפרופסור בבית הספר לאמנות בשטוטגרט וכמנהל הגלריה בעיר. בשנים 1865–1866 הקים רוסטיגה בית שנבנה על ידי כריסטיאן פרידריך פון ליינס בשטוטגרט שנהרס בשנת 1951. בשנת 1887 הוא ויתר על ההוראה, אך המשיך את תפקידו כ"מנהל גלריה" במשך עשר שנים. 

רוסטיגה צייר תמונות היסטוריה וז'אנר, נופים ודיוקנאות, ובהם הראה מיומנות בעיבוד וביצוע. בין ציוריו ניתן למנות את התפילה במהלך סופת רעמים (אבד במלחמת העולם השנייה) והשיטפון (הגלריה הלאומית ברלין), הדוכס אלבה בארמון רודולשטאדט (גלריה בשטוטגרט), העברת גופת הקיסר אוטו השלישי לגרמניה ופרידריך השני וחצרו בפאלרמו וכן "שני איטלקים" (מוזיאון סטדליש וורל). במוזיאון ורלר מוצג גם האוסף הגדול ביותר של האמן. במוזיאון קונסטפלאסט בדיסלדורף ישנם דיוקנאות של בית הספר לציור בדיסלדורף משנת 1835.

רוסטיגה התפרסם גם כמשורר. אחרי שפרסם כרך שירים ליריים (1845) הגיע פרסום של הדרמות ההיסטוריות "פיליפו ליפי" (1851), "אטילה" (1853), "קונרד וידרהולד" (1856), "קייזר לודוויג הבווארי" (1860) ו "אברהרד אים בארט" (1863) וכן "חרוזים וחלומות" יצירה הומוריסטית בחלקה (שטוטגרט 1876).

== כבוד ==
להיינריך פון רוסטיגה הוענק בשנת 1867 תואר אביר הכבוד של מסדר כתר וירטמברג. 

בשנת 1890 הוא התמנה לאזרח כבוד של העיר ורל על שירותיו לאמנות ומדע.

== גלריה ==
<gallery mode="packed" heights="180">
File:H Rustige - Carl Anton Farina mit seiner Familie (Öl 1837).jpg

File:Heinrich Franz Gaudenz von Rustige - Bauernkinder füttern Hühner - 566 - Staatliche Kunsthalle Karlsruhe.jpg

File:Unterbrochene Mahlzeit Rustige 1838.png

File:Unterbrochene Mahlzeit Rustige 1838.png
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:משוררים גרמנים
קטגוריה:גרמנים שנולדו ב-1810
קטגוריה:גרמנים שנפטרו ב-1900
ג'עפר בן אבי טאלב

ג'עפר בן אבי טאלב (בערבית: جعفر بن أبي طالب), הידוע גם בשמות ג'עפר אל-טיאר (جَعفَر الطَيّار) וד'ו אל-ג'נאחין (ذو الجَناحَین)<ref></ref> היה אחד מהצחאבה, אחיו של האימאם עלי בן אבי טאלב, ובן דודו של מוחמד נביא האסלאם<ref></ref>. היה מנהיגם של המוסלמי שיצאו להגירה לחבש<ref></ref>, והיה מפקד הצבא של המוסלמים בקרב מוטה , בו הוא גם נהרג<ref></ref>.

== משפחה ==
אביו היה אבו טאלב בן עבד אל-מוטליב בן האשם בן עבדל מנאף בן קסי בן כּלאב בן מרה מן כּעב בן לואי בן גאלב בן פהר בן מאלק בן אל-נדר בן כנאנה בן ח'זימה בן מדרכּה בן אליאס בן מדר בן נזאר בן מעד בן עדנאן<ref></ref>.

אמו הייתה פאטמה בנת אסד בן עבד מנאף אל-האשמיה אל-קרשיה.

אשתו הייתה אסמאא בנת עמיס, וילדיו היו: חמיד, חמזה, עבד אללה אל-אכבר, מוחמד אל-אכבר, עון, מוחמד אל-אסע'ר, עבד אללה אל-אווסט, עבד אללה אל-אסע'ר, אל-חוסיין, אחמד, נעמא, ואום אל-קאסם<ref></ref>.

== ההגירה לחבש ==
בשנת 614, מוחמד הורה לקבוצה של מוסלמים להגר ממכה לחבש על מנת שיוכלו לתפוס שם מחסה ולהתגונן מפני הרדיפות שחוו וסבלו המוסלמים במכה באותה תקופה. מוחמד אמר להם "תפסו מחסה בחבש, המלך שלהם הוא אדם צדיק, אשר לא עושה עוול לאיש. סעו לשם, עד שאללה יפתח את הדרך למוסלמים"<ref></ref>. ג'עפר מונה להיות המנהיג של ההגירה הזאת<ref></ref>. כשהמוסלמים הגיעו לחבש, המלך החבשי זימן אותם אליו. ג'עפר אמר לו "אני אגיד לך את אשר שמעתי מהמנהיג שלי, הנביא". אז הוא אמר "נביא הגיע מתוכנו, כדי לקרוא לנו להימנע מעבודת אלילים, ריבית, עשיית עוול לאחרים, שפיכות דמים, ניאוף וזנות. הוא הזמין אותנו אל הצלאה והזכאה, אל הצדק והנחמדות לשכנים". מלך חבש שאל את ג'עפר "האם יש לך משהו מהדברים שהנביא שלך הביא לכם מאלוהים?", אז ג'עפר הקריא לו פסוקים מסורת מרים המספרת את סיפורם של ישוע ואמו. המלך התרגש למשמע הפסוקים הללו, והסכים לתת למוסלמים מחסה בארצו<ref></ref>.

== בתרבות ==
דמותו של ג'עפר בן אבי טאלב הופיעה במספר סדרות וסרטים.

ב-1975, גילם את דמותו של ג'עפר השחקן מוניר מעאסרי (אנ') בסרט המסר.

ב-2008, גולמה דמותו על ידי השחקן עמאר שלק, בסדרה Muhammad: The Final Legacy (אנ').

ב-2012, השחקן ראפי ווהאבי גילם את דמותו של ג'עפר בסדרה עומאר (אנ').

== ראו גם ==
* עקיל בן אבי טאלב

==קישורים חיצוניים==

== הערות שוליים ==

קטגוריה:צחאבה
צבי היימן

צביקה (צבי) היימן (כונה "פיצ'לה") (נולד בינואר 1943) הוא כדורגלן עבר ישראלי, ששיחק בעמדת הקשר הקיצוני. מזוהה בעיקר עם קבוצת הפועל רמת גן.

==קריירה==
היימן נולד בקזחסטן הסובייטית שבברית המועצות, לאחר מכן עבר עם הוריו לפולין בשנת 1946. התחיל לשחק בתור נער בקבוצת הילדים של ויסלה קרקוב. ב-1956 עלה עם הוריו לישראל זמן מה לפני מבצע סיני והתחיל לשחק בקבוצות הנוער של הפועל רמת גן.

בגיל 16 הוקפץ לקבוצת הבוגרים על ידי מאמן הקבוצה משה וארון לאחר שהתבלט בקבוצת הנוער, וב-9 בינואר 1960 ערך את הופעת הבכורה במדי הבוגרים. ב-1962 הגיע לאמן את הקבוצה דוד שווייצר, והיימן החל לתפוס מקום של קבע בהרכב הקבוצה, ובמקביל התגייס לצה"ל ושירת כנהג של קצין השלישות בפיקוד מרכז בצריפין. היימן היה אחד מכוכבי הקבוצה בעונת האליפות ההיסטורית של רמת גן ב-1963/1964. סגנון משחקו בקבוצה כקשר קיצוני התקפי כלל זריזות, מסירות מהירות ויכולת כידרור מול היריבים על מנת לפרוץ את ההגנה. למרות הצלחתו הספורטיבית, התבלט באותה עת לגבי המשך דרכו בכדורגל בשל בעיות פרנסה.

בעונת 1969/1970 עבר למכבי תל אביב שם שיחק עד עונת 1972/1973, והיה לו חלק בשתי אליפויות מדינה, גביע מדינה אחד (שהשלים דאבל ב-1970) ובגביע אסיה לאלופות השני שלקחה הקבוצה ב-1970/1971. לאחר מכן בילה תקופה קצרה מאוד בהכח מכבי רמת גן אך עקב מלחמת יום הכיפורים התגייס היימן לצה"ל ובמשך שבעה חודשים היה מגויס לגדוד משוריין בסיני. לאחר מכן חזר היימן להפועל רמת גן למשך עונה וחצי, לאחריה פרש ממשחק פעיל, כאשר ב-5 ביוני 1976 ערך את הופעתו האחרונה במדי הקבוצה. היימן הופיע בסך הכל 264 משחקים במדי הפועל רמת גן והבקיע 39 שערים בליגה ו-7 בגביע, לאורך 14 עונות במועדון. עד היום נמצא היימן במקום החמישי בין שיאני ההופעות ובמקום ה-12 ברשימת מלכי השערים של המועדון.

להיימן אף שלוש הופעות במדיה הבוגרים של נבחרת ישראל.

לאחר הפרישה אימן היימן בקבוצות הנערים במועדון, ותחתיו עברו בקבוצות: שולי גילארדי, יובל נעים, אבי ברשצקי, עוזי צדקה ועוד. לאחר שלוש שנים כמאמן בנערים של המועדון עבר לאמן את הנוער של הפועל רמת השרון.

במשך חלק משנותיו ככדורגלן ו-35 שנים סך הכל, נשאר היימן בעבודתו השנייה - נהג בחברת האוטובוסים וההיסעים אגד.

==תארים==
;הפועל רמת גן
* אליפויות: 1963/1964
;מכבי תל אביב
* אליפויות: 1969/1970, 1971/1972
* גביע המדינה: 1969/1970
*אליפות אסיה לקבוצות: 1970/1971

==קישורים חיצוניים==

* [https://www.football.org.il/national-team-list-games-by-player/?player_id=80562&national_team_id=3 עמוד השחקן של צבי היימן], באתר ההתאחדות לכדורגל בישראל (רשום בטעות בשם בני היימן)
*[https://maktesh.wordpress.com/2009/01/26/150/ ראיון מקיף עם צביקה היימן], בבלוג אתר "המכתש"

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל רמת גן
קטגוריה:כדורגלני מכבי תל אביב
קטגוריה:כדורגלני הכח רמת גן
קטגוריה:רמת גן: כדורגלנים
קטגוריה:ישראלים ילידי קזחסטן
קטגוריה:עולים בשנות ה-1950
קטגוריה:ישראלים שנולדו ב-1943
לוק ביינס

לוק ביינס (באנגלית: Luke Baines; נולד ב-8 ביוני 1990) הוא שחקן אוסטרלי יליד אנגליה, הידוע בעיקר בזכות מתפקידו בתור ג'ונתן מורגנשטרן בסדרה "ציידי הצללים".

== ביוגרפיה ==
ביינס נולד בעיירה הייד במנצ'סטר, אנגליה. הוא גדל בפרוור של העיר סידני, אוסטרליה. ביינס החל להשתתף בשיעורי משחק כבר בהיותו בן חמש ואף למד מוזיקה וריקוד.

ביינס למד בתיכון לאמנויות הבמה בצפון סטראטפילד, ניו סאות' ויילס באוסטרליה, שם למד דרמה, מוזיקה וריקוד.

== קריירה ==
את הקריירה שלו החל בגיל צעיר, בשנת 2004 הופיע במספר פרקים בסדרה האוסטרלית קרוב רחוק.

ביינס הופיע גם בסרטים "מעגל הזהב" של מייקל קינג ובסרט להציל את מיסטר בנקס.

בשנת 2013, ביינס כיכב בסרטו של ריצ'רד צלניקר "כשהלילה מגיע". הסרט עוקב אחר שון הולוואי (מיקו אוליבייה) בן ה-17 שנקלע לקבוצת מנודים מתבגרים בשם 'המיספיטים', שמנהיגו הכריזמטי והלא מתפקד ריקי גלדסטון (ביינס), לוקח אותו תחת כנפיו.

ב־2014 הופיע בסרט "The Ever After" של מארק וובר וטרזה פאלמר. הוא צולם בלוס אנג'לס ובניו יורק בין יולי לאוגוסט 2013.

בשנת 2015 הוא הופיע כרוצח סדרתי בסרט "הנערה בתמונה" שהופק על ידי וס קרייבן, והוקרן לראשונה ב-Midnight Madness בפסטיבל הסרטים הבינלאומי בטורונטו, קנדה. הופעתו זכתה לשבחים רבים.

בשנת 2016 הצטרף לאנדרו גארפילד וריילי קיוך בסרט "תעלומה בסילבר לייק" של דייוויד רוברט מיטשל.

ביינס הופיע בכמה תוכניות טלוויזיה, כולל "ציידי הצללים", שם גילם את ג'ונתן מורגנשטרן, אחיה של קלרי, בחלק השני של העונה השלישית.

בשנת 2020 הוא הופיע בדמותו של רוניקום בפרק מתוך הסדרה "סוכני S.H.I.E.L.D." וגילם טייס מעבורת אימפריאלית בסדרה "המנדלוריאן" בשירות הסטרימינג של דיסני+.

בשנת 2021 ביינס כתב וכיכב בסרט קומדיית האימה "Untitled Movie Horror Movie", שצולם מרחוק על ידי השחקנים במהלך מגפת הקורונה.

== חיים אישיים ==
ביוני 2022 הצהיר ביינס כי הוא הומוסקסואל, וכי הוא נמצא במערכת יחסים עם גבר. יצא בעבר עם השחקנית מירנדה ריי מיו.<ref></ref>

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2013
|להציל את מיסטר בנקס
|מלצר
|
|-
| rowspan="3" |2014
|As Night Comes
|ריקי גלדסטון
|
|-
|The Possession of Michael King
|אליאס
|
|-
|The Ever After
|עצמו
|
|-
|2015
|The Girl in the Photographs
|טום
|
|-
|2017
|Fright Fest
|מייסון
|
|-
|2018
|תעלומה בסילבר לייק
|ישו
|
|-
|2019
|A Dark Place
|אלכס
|
|-
|2021
|Untitled Horror Movie
|דיקלאן
|גם תסריטאי
|-
| rowspan="2" |TBA
|No Tears in Hell
|אלכס
|
|-
|Bunker
|קורט
|
|}

=== טלוויזיה ===
{| class="wikitable sortable"
!שנה
!סדרה
!תפקיד
!הערות
|-
|2004
|קרוב רחוק
|קמרון
|4 פרקים
|-
|2017
|אמת או חובה
|קרטר בויל
|סרט טלוויזיה של Syfy
|-
|2019
|ציידי הצללים
|ג'ונתן מורגנשטרן
|תפקיד חוזר (עונה 3); 12 פרקים
|-
|2020–2021
|ננסי דרו
|ג'ון "מק" מקדונלד
|2 פרקים
|-
| rowspan="2" |2020
|סוכני S.H.I.E.L.D.
|לוק
|פרק: "The New Deal (Agents of S.H.I.E.L.D.)"
|-
|המנדלוריאן
|טייס
|פרק: "Chapter 16: The Rescue"
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:שחקנים להט"בים אוסטרלים
קטגוריה:ביסקסואלים אוסטרלים
קטגוריה:מהגרים מבריטניה לאוסטרליה
קטגוריה:אוסטרלים שנולדו ב-1990
גאורג זאל

גאורג אדוארד אוטו זאל (בגרמנית: Georg Eduard Otto Saal; 11 במרץ 1817 – 3 באוקטובר 1870) היה צייר גרמני.<ref>Gabriele Häussermann: Leben und Werk des badischen Hofmalers Georg Otto Eduard Saal (1817–1870). Dissertation, University of Freiburg, 2004 (Full text online)</ref>

== ביוגרפיה ==
זאל היה בנו של פקיד בעיר קובלנץ אוטו פיליפ זאל. הוא הצליח לעבוד כשרטט בשחזור חורבות מצודת סטולצנפלס ליד קובלנץ.

ציוריו הראשונים נוצרו מעט מאוחר יותר. בין השנים 1842–1846 הוא למד ציור נוף כסטודנט חופשי אצל הנס גודה באקדמיה של דיסלדורף בניהולו של יוהאן וילהלם שירמר ובשנה הראשונה בכיתת אדריכלות של רודולף ויגמן. במהלך תקופה זו נסע בגרמניה והגיע ליער השחור. סביר להניח שגודה ואנדראס אכנבאך עוררו את התעניינותו בנורווגיה.<ref></ref>

בשנת 1847 הוא יצא לטיול לימודי בן חמישה חודשים לנורווגיה יחד עם אוגוסט לאו ואוגוסט בקר (מאוסלו ועד ברגן). ולאחר מכן וילהלם פון שדו קיבל אותו כסטודנט לתואר שני. תמונותיו על נורווגיה, נוצרו באולפן, הביאו לו תהילה והכרה.

בשנת 1848 עבר להיידלברג. בשנת 1850 הוא נסע לטיול נוסף בנורווגיה. בשנת 1852 נסע לשווייץ, בשנת 1853 לבוואריה.

הוא התחתן עם סוזן לאנג ב-16 באוקטובר 1852 איתה נולדו לו שני ילדים. ב-1852/53 עבר לבאדן-באדן, שם היה בית המגורים העיקרי שלו עד מותו. בשנת 1853 הוא קיבל את התואר צייר בית המלוכה של באדן. מאז 1857 היה לו בית שני בפריז. מכאן הוא הגיע לברביזון בשנת 1858, שם, על פי הצהרתו שלו, הוא "באמת למד לראות". נסיעתו השלישית לנורווגיה התקיימה בשנת 1854 ולקחה אותו לכף הצפוני. הוא גם נסע לסאבוי ולאנגליה בשנת 1864.

זאל נפטר משבץ מוחי. קברו נמצא בבית העלמין בעיר באדן-באדן.

== יצירה ==
זאל ידוע בעיקר בזכות תמונותיו של נורווגיה שצוירו בסטודיו, המביעות את גדולתו של הטבע. התמונות הן פנורמיות מנקודות מבט גבוהות. מפלי מים הם מהנושאים העיקריים שלו. עבודותיו הנורדיות נמצאות באוספים ציבוריים במוזיאון סטדל בפרנקפורט, במוזיאון לאמנויות יפות בלייפציג ובמוזיאון מיטלריין קובלנץ 1854.

עם זאת, הוא צייר גם נופים מבאדן ומנסיעותיו האחרות. לעיתים קרובות הוא צייר תמונות של לילות ירח ושמש של חצות שהיו פופולריים באותה תקופה.

בתחילה, זאל הושפע מהרומנטיקה של הריין. מורו שירמר לימד אותו את הייצוג המוגזם של המציאות מבחינת התוכן הרומנטי שלה, בשילוב קומפוזיציה זהירה ופירוט מוקפד.

משנת 1854 ואילך החל זאל להתנתק מגישות המורה שלו ולפנות יותר לעבר ריאליזם. פריצת דרך הגיעה בזמן שהותו בברביזון בשנת 1858, כאשר למד להעריך ציור בחוץ, בסגנון קליל ומוטיבים לא יומרניים. עם זאת, הוא מעולם לא ויתר לחלוטין על הקישוט ועל תשומת הלב לפרטים והמשיך לצייר בצורה הקודמת, במיוחד לצורך מכירות.

בנוסף לציורי נוף, זאל עשה גם דיוקנאות רבים, תמונות בעלי חיים וציורי ז'אנר וקריקטורות.

== גלריה ==
<gallery mode="packed" heights="180">
File:Georg Eduard Otto Saal - Moonlit night at the lake - M.Ob.1539 MNW - National Museum in Warsaw.jpg

File:Georg Eduard Otto Saal Bärenfamilie in Gebirgslandschaft 1859.jpg

File:Georg Saal Kenilworth.jpg

File:Georg Saal Norwegische Fjordlandschaft.jpg

File:Georg Saal Mädchen in Tracht 1861.jpg

File:Georg Saal (attr) Porträt Josepha Ebner 1867.jpg

File:Georg Saal (attr) Porträt Fridolin Uhle.jpg

File:Georg Saal Schwarzwaldstube 1861.jpg
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1817
קטגוריה:גרמנים שנפטרו ב-1870